26.4.2021

שלום רב לכולם,

להלן מספר עדכונים, אנא קראו עד הסוף-

**עדכוני נוי וגינון –**

* טיפול בעשבייה –

כמו כל שנה בעונה זו, צומחת עשביית הבר גם בתוך שטחי הגינון הציבורי והפרטי. צוות גינת נוי מתוגבר כעת לצורך עבודות העישוב והנקיון, ועוסק במלאכה בשטח הציבורי, ויגיע בהדרגה לכל השטחים.

בשטחים הפרטיים על הדיירים לטפל, (חברים ושוכרים כאחד). שימו לב לטפל גם בעשבייה מאחורי הבית בשטח הפרטי שלכם, אצלכם זו החצר האחורית, לשכנים זו החזית....

כמו כן יש לגזום שיחים מהחצר שפולשים לשטח הציבורי.

בהזדמנות זו אני מזכירה את נוהל פינוי מכולות הגזם שפרסמנו בעבר –

את הגזם יש להניח בתוך המכולה בלבד. במידה ובכוונתכם לבצע עבודת גיזום גדולה שדורשת מכולה ריקה יש לתאם יום מראש עם יוסי קדוש כך שהוא ידאג מבעוד מועד לפינוי המכולה. אין להניח גזם מחוץ למכולות בשום אופן!

* מערכת ההשקייה בדשא הגדול שליד הגרנולית והצריף חודשה,

לטובת השבחת הדשא. חל איסור לתקוע יתדות בדשאים הציבורים כולם, זאת על מנת לשמור על תקינות מערכות ההשקיה.

* טיפול פרטי בשטחים ציבורים -

בהתאם לנוהל שפורסם בזמנו, תושב שמעוניין לטפח בעצמו שטח ציבורי , עליו לפנות לאגודה לתיאום והסדרת הנושא. אין לשתול או להניח ציוד בשטח הציבורי ללא תיאום .

מצורף קישור לנוהל :

**דיון ציבורי על המשך פיתוח והשקעות האגודה -**

בכוונתנו לקיים במהלך חודש יוני דיון מקיף על צרכי הפיתוח וההשקעות של האגודה לשנים הקרובות, במטרה שציבור יעלה את הצרכים ויתעדף אותם.

תושבים המעוניינים לקדם רעיונות לפיתוח, יתבקשו להציג את הרעיון, כך שההצגה תכלול את הרציונל לרעיון, את הנראות ועלויות מוערכות לפרויקט.

לאחר ההצגה לציבור תתקיים הצבעה לתיעדוף הנושאים על ידי כלל חברי האגודה.

כל מי שמעונין לקדם רעיון כלשהו מוזמן להתחיל בעבודה על ההצגה. לבירור ושאלות בנושא אתם מוזמנים לפנות אלי.

**ניהול החינוך החברתי**

עוזי ליונבך הודיע על החלטתו לסיים את תפקידו כמנהל החינוך החברתי.

קול קורא למשרת ניהול החינוך החברתי מפורסם בנפרד.

עוזי ממשיך בעבודה מסודרת עד שימצא מחליף/ה, ועוד ניפרד ממנו בצורה מסודרת בבוא העת.

**ניהול התרבות – קול קורא למילוי מקום בחופשת לידה**

דקלה עומדת בשעה טובה, לצאת בקיץ לחופשת לידה. קול קורא למילוי מקומה בניהול התרבות לתקופת חופשת הלידה, מפורסם בנפרד.

**בטיחות ותחזוקה –**

במדרגות לאורך שביל השצ"פ המרכזי בהרחבה הותקן מעקה בטיחות.

אנחנו ממשיכים לטפל בהגברת הבטיחות בישוב, במידה ונתקלתם בליקוי כלשהו פנו אלי בבקשה.

כאן המקום **להודות לשי סגל** על הטיפול בתיקון האספלט בכביש בכניסה.

**בברכה**

יעל גל, בשם הנהלת האגודה.